《寿范洁斋》
宋代·吴泳

忆昨薰风会面时，犹龙老子亶冲夷。
忠文晚节三年过，上相生辰十日迟。
内景两篇时点检，中庸一卷晓行持。
朝来泮水鸮音好，目注西山拟寿时。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。